Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: Ez a 2084/1998. (IV. 8.) Korm. határozat 3. pontjában jóváhagyott Nemzeti Programot jelenti mindaddig, amíg felülvizsgált és aktualizált változata e határozat 6. pontjának
Paragraph Index: 1375

44. Az egyéb megjegyzés rovatában a program — a csatlakozási szerződéssel egyidejűleg történő hatálybalépés szükségességén kívül (ld. a tájékoztató 37. pontját) — utal arra is, hogy az adott évben a jogharmonizáció csak részlegesen valósul meg. A részleges harmonizációra az „R” jelzet hívja fel a figyelmet. Ilyen esetben a program legalább még egyszer, egy későbbi évnél is tartalmazza az érintett közösségi jogszabályt, előírva a teljes összhang megteremtéséhez szükséges hazai jogalkotási feladatot. Az átmeneti időszak iránti (derogációs) és a technikai kiigazítási igények („D” és „T” jelként) a jogharmonizációs program közzétett változatában ez idáig nem jelentek meg. A jogharmonizációs program szerepe, rendeltetése és viszonya más programokhoz, feladat-, munka- és intézkedési tervekhez

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes